**MÜÜGILEPING nr. 6-27/2020/167**

*/kuupäev vastavalt hilisemale digiallkirjale/*

Riigimetsa Majandamise Keskus, registrikood 70004459, asukoht Mõisa, Sagadi, Haljala vald, Lääne-Virumaa, keda RMK juhatuse 01.09.2020. a otsusega nr 1-32/71 kinnitatud RMK kinnisvaraosakonna põhimääruse punkti 5.4.6 alusel Andrus Lauren ühelt poolt,

ja

OÜ SAMI MASINAKESKUS (edaspidi müüja), registrikood 12782841, asukoht Tule tn 20 Saue linn Saue vald Harju maakond, mida esindab volituse alusel Joosep Käba,

(ostja ja müüja tekstis koos edaspidi pooled), sõlmisid käesoleva müügilepingu (edaspidi leping) alljärgnevas:

1. **Lepingu dokumendid**
   1. Lepingu dokumendid koosnevad käesolevast lepingust ja lepingu p. 10.1. Loetletud lisadest, mis on käesoleva lepingu lahutamatuteks osadeks.
   2. Pooled tagavad ja deklareerivad, et lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu õigusakti sätet ega ühegi endale varasemate kokkulepetega võetud kohustust.
   3. Leping on sõlmitud lihthanke „Kompaktlaaduri ja lisaseadmete ost“ (viitenumber 229058, DHS nr. 1-47.2127) tulemusena.
2. **Lepingu ese**
   1. Lepinguga ostja ostab ja müüja kohustub müüma kompaktlaaduri koos lisaseadmetega (edaspidi Laadur) lepinguga kokkulepitud tingimustel.
   2. Müüja annab Laaduri ostjale üle hiljemalt 17.12.2020 hankedokumentides ja edukaks tunnistatud pakkumuses kirjeldatud komplektsuses ning teeb võimalikuks omandi ülemineku ostjale.
   3. Müüja või tema selleks volitatud esindaja/alltöövõtja teostab kõik tehnohooldused kuni 1000 töötunni täitumiseni:

|  |  |  |  |  |  |  |
| --- | --- | --- | --- | --- | --- | --- |
|  | töötunnid | | | | | |
| Hooldevälp (h) | 50 h | 450 h | 850 h |  |  | KOKKU (eur) käibemaksuta |
| Maksumus (eur) ilma  käibemaksuta | 350 | 350 | 350 |  |  | **1050** |

Kokku 1050 eurot käibemaksuta.

1. **Ostuhind** 
   1. Müüja müüb ja ostja ostab Laaduri vastavalt lepingu lisale 1 ostuhinnaga 32 975 (kolmkümmend kaks tuhat üheksasada seitsekümmend viis) eurot.
   2. Ostja tasub Laaduri tehnohoolduse eest vastavalt punktis 2.3. fikseeritud hindadele. Tehnohoolduse eest tasutakse pärast vastavate tehnohoolduse toimingute igakordset teostamist.
   3. Lepingu punktides 3.1 ja 3.2. kokku lepitud hindadele lisandub käibemaks.
   4. Ostja tasub saadud kauba eest müüja poolt esitatud arve(te) alusel. Müüja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
   5. Maksetähtaeg on 14 päeva arve väljastamise kuupäevast arvates.
2. **Laaduri üleandmine ja omandiõiguse üleminek**
   1. Müüja on kohustatud Laaduri ostjale üle andma hiljemalt 3 nädala jooksul alates lepingu allkirjastamisest.
   2. Laaduri üleandmine müüjalt ostjale vormistatakse üleandmise-vastuvõtmise aktiga. Üleandmise-vastuvõtmise akti koostab müüja ja esitab allkirjastatult ostjale Laaduri üleandmisel.
   3. Üleandmise-vastuvõtmise aktile alla kirjutamise hetkest läheb müüjalt ostjale üle Laaduri valdus ja juhusliku hävimise riisiko ning ostja poolt Laaduri ostuhinna tasumisega läheb müüjalt ostjale üle Laaduri omandiõigus
   4. Laaduri üleandmine ja üleandmise-vastuvõtmise aktile allakirjutamine toimub müüja vastava piirkonna esinduses. Üleandmiskoha määrab ostja.
3. **Müüja õigused ja kohustused**
   1. Müüja esitab peale üleandmise-vastuvõtmise akti allkirjastamist mõlema poole poolt ostjale arve üleantud Laaduri eest tasumiseks.
   2. Müüja teatab kirjalikult ostja esindajale Laaduri üleandmise tähtpäeva vähemalt 3 (kolm) tööpäeva ette.
   3. Müüja kohustub tagama Laaduri vastavuse valmistaja tehnilistele tingimustele, käesoleva lepingu dokumentide tingimustele, Eestis seda liiki vara suhtes kehtivatele standarditele ning tehnilistele nõuetele ja seda liiki varadele üldiselt esitatavatele nõuetele.
   4. Müüja on kohustatud Laaduri ostjale üle andma komplektsuses (s.h lisavarustus), mis vastab lepingu punktis 10.1 toodule.
   5. Müüja annab ostjale müüdud Laaduri garantii kestusega 2 aastat või 1000 töötundi (vastavalt esitatud pakkumusele). Müüja tagab Laaduri garantii kehtivuse ajal kõigi ilmnenud puuduste viivitamatu ja tasuta kõrvaldamise vastavalt valmistaja ja müüja garantiitingimustele.
   6. Müüja kohustub teostama Laaduri tehnohooldust vastavalt lepingu punktis 2.3 toodule ja valmistajatehase poolt esitatud nõuetele.
   7. Müüja kohustub tagama Laaduri teenindamise kõikides Eestis asuvates Müüja poolt volitatud hooldejaamades edaspidiseks hoolduseks ja remondiks.
   8. Müüjal on õigus saada üle antud Laaduri eest lepingus kokkulepitud tasu.
4. **Ostja õigused ja kohustused**
   1. Ostja on kohustatud tasuma müüja poolt vastavalt lepingule esitatud arved 14 (neljateistkümne) kalendripäeva jooksul arvates vastava arve saamisest.
   2. Ostja kohustub Laaduri vastu võtma müüja poolt vastavalt lepingu punktile 5.3 saadetud teates sätestatud kuupäeval.
   3. Ostjal on õigus nõuda müüjalt lepinguga sätestatud kohustuste täitmist ning pidada müüjale tasumisele kuuluvast summast kinni leppetrahv.
5. **Vastutus**
   1. Pooled kannavad teineteise eest täielikku varalist vastutust lepingu süülise mittetäitmisega või mittekohase täitmisega tekitatud otsese varalise kahju eest.
   2. Ostja poolt tasumisega viivitamisel on müüjal õigus ostjalt nõuda tähtaegselt tasumata summalt viivist 0,15 % iga viivitatud päeva eest.
   3. Müüja poolt Laaduri üleandmisega viivitamisel maksab müüja ostjale tähtaegselt üle andmata Laaduri hinnast leppetrahvi 0,15 % iga viivitatud päeva eest.
   4. Poolel on õigus lepingust taganeda, kui teine pool süüliselt viivitab lepingus ettenähtud kohustuse täitmisega 20 (kakskümmend) tööpäeva või enam või teise poole suhtes kuulutatakse välja pankrot, samuti muudel lepingus ja seaduses ettenähtud juhtudel.
   5. Lepingust taganemine ei vabasta müüjat temale lepingu tingimustega pandud garantiikohustuste täitmisest lepingust taganemiseni müüdud Laaduri suhtes ega ostjat käesoleva lepingu alusel üle antud Laaduri eest tasumisest.
   6. Kui Laadur on tunnistatud lepingule mittevastavaks määrab ostja müüjale mõistliku tähtaja avastatud puuduste kõrvaldamiseks.
   7. Ostjal on õigus lepingu tingimustele mittevastavate Laaduri vastuvõtmisel alandada ostuhinda, v.a. juhul,

1) kui müüja parandas või asendas Laaduri lepingutingimustele vastavate kaupadega;

2) kui ostja keeldus õigustamatult vastu võtmast müüja ettepanekut Laaduri parandamise või asendamise kohta.

* 1. Kui müüja ei ole täiendava tähtaja jooksul kohustust parandada või asendada Laadur lepingutingimustele vastavate Laaduriga. Kohaselt täitnud, võib ostja peale tähtaja möödumist kasutada muid õiguskaitsevahendeid.

1. **Vääramatu jõud**
   1. Lepinguliste kohustuste täitmata jätmist loetakse pooltele vabandatavaks ning selle eest ei rakendata sanktsioone ajal, mil täitmist takistab vääramatu jõud. Vääramatu jõu asjaolude esinemisest tuleb teist poolt viivitamatult informeerida, vastasel korral kaotab pool õiguse apelleerida vääramatule jõule.
   2. Vääramatuks jõuks on asjaolud, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
   3. Vääramatu jõu asjaolude esinemisel on pooled kohustatud rakendama kõiki võimalikke kohaseid meetmeid, et vähendada teisele poolele tekkivat kahju ja tagada võimaluste piires lepingu täitmine.
   4. Vääramatu jõu aluseks olevate asjaolude esinemisel kestusega rohkem kui 45 (nelikümmend viis) päeva on kummalgi poolel õigus lepingust taganeda.
2. **Vaidluste lahendamine**
   1. Kõik vaidlused ja lahkarvamused, mis tekivad seoses lepingu täitmise või tõlgendamisega lahendatakse pooltevaheliste läbirääkimiste teel. Kui kokkulepet ei saavutata, lahendatakse vaidlused Harju Maakohtus.
3. **Lepingu lisad**
   1. Hanke dokumentatsioon.
4. **Poolte rekvisiidid:**

Riigimetsa Majandamise Keskus OÜ SAMI MASINAKESKUS

Registrikood 70004459 Registrikood 12782841

Sagadi küla, Haljala vald Tule tn 20, Saue linn, Saue vald

45403 Lääne- Viru maakond 76505 Harju maakond

Tel. 676788 Tel. 5282732

(allkirjastatud digitaalselt) (allkirjastatud digitaalselt)

Andrus Lauren Joosep Käba